Ida Does

Ida Does (☆ 4 di juli 1955 na Paramaribo), ta un periodista, escritor y cineasta hulandes. 

 Bida 
Ida Chin-A-Loi a nace na 1955 na Paramaribo. Como mucha jong el a muda pa Hulanda pa bay scol. El a studia na Sociale Academie De Horst, Media Academie na Hilversum y Maurits Binger Film Instituut na Amsterdam. 

Na 1982 e ta regresa su pais natal, pero despues di e ‘matansa di december’ bou di regimen militar di Desi Bouterse, e ta bandona Surnam mesora. Entre 1982 y 1997 el a biba cu su famia na Aruba, unda e tabata hefe di redaccion pa e corant Amigoe di Aruba.Ida Does, writersunlimited.nl

Na 2007, despues di un carera como reportero y redaktor pa prensa, radio y television na Sürnam, Aruba y Hulanda, e ta cuminsa traha documental independiente, cu enfoke riba arte, cultura, colonialismo y husticia social.Ida Does: A Brief Interview with Repeating Islands, Repeatingislands,com (2014) E ta conoci pa su documental Poetry is an island – Derek Walcott (2013) cu poeta y ganado di premio Nobel Derek Walcott y cual el a produci hunto cu Rebecca Roos. Cu su documentalnan el a gana premio na Canada, Hulanda, Trinidad i Tobago, Merca y Belize.

Fin di 2023 el a publica su prome buki di mucha den un serie di ‘Afefe stories’ Virginia: een Afefe verhaal, cu ta conta e bida di e esclavo rebelde di Aruba, Virginia Demetricia. Virginia: een Afefe verhaal, BNA (24 di november 2023)

Ida Does ta casa desde 1975 cu Henry Does, un medico Surnameño cu ta publicista bou e pseudonimo Theo Para. Huntu nan tin tres yiu, dos yiu homber y un yiu muhe. E ta comparti residencia entre Hulanda y Aruba.

 Honor 
Na 2023 el a wordo otorga e ‘Lifetime Achievement Award’ durante Black Achievement Awards Gala na Amsterdam, cual premio el a ricibi foi man di Gunay Uslu, secretario di estado pa Cultura y Media di Hulanda.Filmmaker Ida Does ontvangt Lifetime Achievement Award, Starnieuws (31 di oktober 2023)

 Obranan 

 Documentario 
 2008 Trefossa: Mi a no mi
 2010 Portretten van vier vrouwelijke kunstenaars van Aruba
 2012 Laga Bai
 2012 Peace: Memories of Anton de Kom 
 2013 Poetry is an island: Derek Walcott
 2014 Sporen van Smaragd, Indisch erfgoed in Den Haag
 2017 Amsterdam, Traces of Sugar
 2018 Drie Vrouwen, over slavernij en vrijheid
 2019 Dromen van Curaçao (TV serie)
 2021 Nieuw Licht: Het Rijksmuseum en de slavernij
 Buki 
 2023 Virginia, een Afefe verhaal

 Link externo 
 Website di Ida Does
Articulonan tocante Ida Does riba Caraïbisch Uitzicht

Category:Hende
Category:Eskritor
Category:Hulanda
Category:Aruba